Nag Hammadi

Nag Hammadi (, Najʿ Ḥammādī) er en liten by med jernbanestasjon i Øvre Egypt, lokalisert på vestbredden av Nilen i guvernementet Qina, omtrent 127 km nordvest for Luxor. I henhold til folketelling hadde den 45 038 innbyggere i 2006, beregnet til 55 767 innbyggere i 2017. «Naj' Ḥammādī», City Population

 Historie 
Byen har navn etter sin grunnlegger, Mahmoud Pasha Hammadi, et medlem av Hammadi-familien i Sohag. Mahmoud Pasha Hammadi var en betydelig landeier i Sohag og kjent for sin motstand mot den britiske okkupasjonen i 1882.

Nag Hammadi ligger rundt 5 km vest antikkens by Chenoboskion (gresk: Χηνοβόσκιον, «beitemark for gjess»; koptisk: Ϣⲉⲛⲉⲥⲏⲧ, Šénesēt). Wilkinson, John Gardner (1847): Hand-book for travellers in Egypt, John Murray, London, s. 327. Det var et senter for tidlig kristendom, et sted jevnlig oppsøkt av ørkenfedrene fra 200-tallet e.Kr. og det ble opprettet et kloster på 300-tallet. I desember 1945 ble det funnet ved Jabal al-Ṭārif, nær Nag Hammadi, en rekke gnostiske tekster fra 100-tallet som har fått navnet Nag-Hammadi-skriftene.Robinson, James M. (1988): The Nag Hammadi Library. San Francisco: Harper San Francisco. The Nag Hammadi Library

Byen ble kjent som åsted for Nag Hammadi-massakren den 7. januar 2010 under den ortodokse julen da 11 koptiske kristne ble drept med skytevåpen av tre menn etter en julemesse foran Nag-Hammadi-katedralen. «Egypt's anxious Copts 'await next catastrophe'», BBC News 25. januar 2010 Totalt ble nitten koptiske kristne angrepet.«Egypt church attack kills Copts», BBC News'' 7. januar 2010 Som følge av Nag Hammadi-massakren raidet egyptisk politi hjemmene til koptisk-kristne familier i Nag Hammadi den 10. januar 2010, og arresterte 22 unge menn, de fleste tenåringer. De ble overført til fengsel i det avsidesliggende guvernementet Al Wadi al Jadid, men ble aldri formelt anklaget for noe. Den 15. januar 2010 besøkte 29 egyptiske menneskerettighetsaktivister og medlemmer av ulike politiske partier Nag Hammadi for å vise solidaritet med det koptiske samfunnet. Alle ble arrestert av egyptisk politi ved ankomsten på jernbanestasjonen, anklaget for ulovlig demonstrasjoner og spre uro.«International Freedom of Expression eXchange» , Ifex.org.

 Økonomi 
Sukker og aluminium produseres i Nag Hammadi. Sukkerfabrikken ble bygget i 1895-1897 av franske kontraktører. Det er fortsatt i drift per 2018. Firmaet Egyptalum er den største produsenten av aluminium i Midtøsten. Fotballstadiumen i byen har navn etter produksjonen, Aluminium Stadium. Det ligger et vannkraftverk på 64 MW her, ved den 330 meter lange Nag Hammadi-demningen. Den stod ferdig i 2008 og avløste da et eldre anlegg bygd i tidsrommet 1927-1930.

 Referanser 

 Eksterne lenker 


Kategori:Byer i Egypt
Kategori:Bosetninger ved Nilen
Kategori:Guvernementet Qena